SKAT Nordjylland har undersøgt nordjyske selvangivelser med ekstraordinært store fradrag. Næsten 200 selvangivelser er ændret, og fradrag for 22 millioner kroner er annulleret. Det største annullerede fradrag på én selvangivelse er på godt 291.000 kroner. - Det er specielt TastSelv angivelser, fra udenlandske ansatte på landbrug og i produktionsvirksomheder, vi har været nødt til at ændre, fortæller Bent Hald Sørensen fra SKAT Nordjylland. De næsten 200 personer har haft lidt for travlt med at selvangive fradrag for kost og logi, de ikke er berettiget til. Ifølge Bent Hald Sørensen svarer beløbet på 22 millioner kroner til, at SKAT Nordjylland har annulleret fradrag på 27.500 kr. for hver arbejdstime, der er brugt på undersøgelsen.

Referat:
Fradrag for i alt 22 millioner kroner er blevet annulleret, efter nordjyderne har været lidt for dristige med deres selvangivelser.